OpenLLM-France/wikimedia huggingface dataset:
# Les Coromines (Aguilar de Segarra)

Les Coromines és una entitat de població d'Aguilar de Segarra (Bages). El barri està inclòs en l'Inventari del Patrimoni Arquitectònic de Catalunya. El seu edifici principal és la capella de la Mare de Déu del Candeler.

## Descripció

Les Coromines és una antiga quadra annexa del castell de Castellar, ara inclosa dins el terme municipal d'Aguilar de Segarra o de Boixadors, i que és considerat també com un barri.
En realitat es tracta d'un conjunt d'edificacions, d'habitació i auxiliars agrícoles, disposades en filera, al costat de la capella de Santa. Maria, anomenada Mare de Déu del Candeler.

## Història

L'edifici principal ha anat sofrint diverses modificacions al llarg del temps, per la qual cosa és difícil determinar l'època de la construcció primitiva, si bé cal suposar que deu ésser bastant antic, degut a l'existència de la capella que fou construïda probablement al segle xiii.

## Referències

* 1 2 3 «Les Coromines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].
# Llista d'abats de Santa Maria de Gerri

La Llista d'abats de Santa Maria de Gerri enumera tots els abats del monestir benedictí de Santa Maria de Gerri.

## Abats de Gerri

* Espanell, 807
* Trasilà, 839
* Godemir, 908-910
* Levegeled, 910
* Garsetó, 923
* Ató Bonfill, 947-970
* Ígila I, 970-981
* Miró, 981-985
* Ígila II, 1010
* Arnau Baró, 1012-1033
* Bernat, 1035-1055
* Ponç, 1055
* Ugbert, 1070
* Arnau II, 1076-1081
* Ponç II, 1083
* Arnau Rocolf, 1085-1086
* Pere Roger, 1087-1089
* Pere Ricolf, 1089
* Pere Roger, 1090-1092
* Teudall (prior), 1092

### Abats marsellesos

* Ponç III, 1098-1106
* Ponç IV, 1106-1111
* Joan, 1115
* Berenguer, 1116-1119
* Guillem Barnet, 1129-1137
* Ponç V, 1139-1176
* Hug, 1178-1203
* Ponç VI, 1204-1217
* Guillem, 1220-1221
* Frèdol, 1224-1231
* Bernat II, 1232-1243
* Enric, 1244-1246
* Ponç VII (frare marsellès), 1247-1252
* Ramon I, 1257-1261
* Sanç Aner, 1274-1306
* Ramon de Peramea, 1307-1344
* Arnau Jaulesi, 1348-1364
* Berenguer d'Erill i de Pallars (monjo de Montserrat i bisbe de Barcelona), 1365-1369
* Jaume de Sarrovira, 1370-1421
* Pasqual de Cuberes (deposat), 1423-1453

### Abats comendataris

* Arnau Roger de Pallars (bisbe d'Urgell), 1454-1461
* Ramon Cella (paborde major de Sant Miquel de Cuixà), 1461-1465
* Gabriel Miquel (paborde de Sant Pere de Galligants i prior de Santa Maria de Cervià), 1466-1524
* Joan Margarit, 1524-1534
* Joan de Pomar, 1534-1541
* Pere Farrera, 1441-1543
* Bernat Cardona, 1543-1556
* Mateu Gallart, 1556-1558
* Agustí Gallart, 1558-1589
* Lluís Sanç (bisbe de Solsona), 1612
* Juan Álvaro (bisbe de Solsona i abat del Monestir de Veruela), 1623
* Miguel de los Santos de San Pedro (bisbe de Solsona), 1630

### Abats gerrencs

* Miquel Salabreña, 1634
* Joan Baptista de Castro, 1643
* Manuel Armengo, 1658
* Felip de Bestruç, 1661
* Jaume Mardí (prior), 1671-1679
* Benet de Sala i de Caramany, 1691-1699
* Josep Llegat (infermer i prior), 1699
* Francesc de Cordelles, 1699-1739
* Francesc de Vives i Ximénez (prior), 1739-1740
* Francisco de Miranda Testa y de Cetina 1741-1760
* Felip de Vies i Quintana, 1760-1762
* Josep d'Areny i de Cartellà, 1762-1782
* Pere de Moner (prior), 1782-1784
* Joan Baptista d'Olmera, 1786-1788
* Jaume d'Espona (prior), 1788-1791
* Benet Jaume de Romeu i Cerezo, 1791-1793
* Jaume d'Espona (prior), 1793
* Francesc de Puig, 1793-1795
* Jaume d'Espona (prior), 1796-1797
* Benet d'Olmeda i Desorat, 1797-1716
* Josep de Jordna i d'Areny (prior), 1816
* Alexandre de Salinas, 1818-1822
* Antoni de Gudell i de Pinies, 1826-1835

## Bibliografia

* Diversos autors, Catalunya Romànica, vol, XV, pàg. 196
# Les Planelles

Les Planelles' és un jaciment arqueològic a en l'aire lliure i en superfície al municipi garrotxí de les Planes d'Hostoles, que data del paleolític inferior i mitjà i del calcolític. És un assentament d'habitacions. Té un fàcil accés, ja que és en una explotació agropecuària, en els camps de conreu al marge de la carretera comarcal C-63 que va de les Planes a Amer, al mig de la recta de sota la casa de les Planelles.
Aquest jaciment va ser identificat per l'afeccionat Francesc Caparrós, qui va recollir indústria lítica, destrals polides i alguns fragments de ceràmica. La major part del material recuperat foren restes d'indústria lítica feta en sílex, de característiques totalment comparables amb les del proper jaciment de Coma d'Infern. Destaca l'elevada presència de laminetes escalenes que deuen superar el 80% de l'utillatge, i en un percentatge inferior, hi ha perforadors, raspadors i burins. Aquests materials correspondrien a una cronologia epipaleolítica. Hi ha però, materials més recents com ara ceràmica, destrals de pedra polida i una punta de sageta, que fan pensar en una segona ocupació posterior, corresponent al neolític final, al calcolític. S'hi ha trobat indústria lítica de sílex: laminetes escalenes, perforadors, raspadors i burins, destrals polides, fragments de ceràmica, destrals de pedra polida i una punta de sageta.

## Referències

* ↑ «2.3. ORIGEN I EVOLUCIÓ URBANA DEL MUNICIPI». A: Pla d’Ordenació Urbanística Municipal de. Les Planes d’Hostoles: Col·lectiu CCRS, 2010, p. 22, 144 [Consulta: 21 octubre 2023].
* ↑ eGipci

## Bibliografia

* Soler i Masferrer, N. "El Paleolític a la Garrotxa". Vitrina: publicació del Museu Comarcal de la Garrotxa. 2, p.45.
* Direcció General d'Arxius, Biblioteques, Museus i Patrimoni del Departament de Cultura (10/05/2015)
# Les Planes (Pallejà)

Les Planes és una muntanya de 267 metres que es troba al municipi de Pallejà, a la comarca del Baix Llobregat, d'on n'és una de les altituds més remarcables.

## Referències

* ↑ «Les Planes (Pallejà)». Gran Enciclopèdia Catalana. Barcelona: Grup Enciclopèdia Catalana.
# Conferència de Ginebra

«Conferència de Ginebra» té aquests significats:
* Conferència naval de Ginebra (1927), sobre les limitacions en armament en vaixells
* Conferència de Ginebra de 1932, continuació de la de 1927
* Conferència de Ginebra de 1954, sobre Corea i Indoxina (Vietnam)
* Conferència de Ginebra de 1973, sobre el conflicte araboisraelià
* Conferència de Ginebra de 1976, sobre Rhodèsia
* Conferència de pau de Ginebra de 1991), sobre Iraq i Kuwait
* II Conferència de Ginebra sobre Síria (2014) (inclosa la I Conferència de Ginebra sobre Síria 2012)
* Conferència de pau de Ginebra de 2016, sobre el conflicte sirià

## Vegeu també

* Convencions de Ginebra, pel tractament humanitari de la guerra (1864, 1906, 1929, 1949)
* Conferència de desarmament de Ginebra, Conferència Mundial sobre Desarmament (dècada de 1930)
* Congrés de Ginebra de 1955, sobre la pau mundial en la Guerra freda
* Congrés de Ginebra de 1985, sobre les relacions internacionals i la cursa armamentística
* Acord de Ginebra de 2003, sobre el conflicte israelianopalestí
* Acord Interí de Ginebra sobre el programa nuclear iranià (2013)
* Declaració de Ginebra sobre Ucraïna, un acord per rebaixar la pressió prorussa a Ucraïna del 2014
# Collada dels Cirerers

La Collada dels Cirerers és una collada dels contraforts nord-orientals del Massís del Canigó, a 766,5 metres d'altitud, en el límit dels termes comunals d'Espirà de Conflent, Estoer, de Finestret i de Vallestàvia, tots quatre a la comarca del Conflent (Catalunya del Nord).
Està situat a l'extrem nord-oest del terme de Vallestàvia, al quadriterme amb Espirà de Conflent, Estoer i Finestret. És també a l'extrem meridional del terme d'Espirà de Conflent, a l'oriental del d'Estoer i al sud-oest del de Finestret.

## Referències

* ↑ La Collada dels Cirerers en els ortofotomapes de l'IGN
# Collateralized loan obligation

Una Collateralized loan obligation (acrònim: CLOs) és un dels tipus d'obligacions de deute garantides que es caracteritza pel fet que els pagaments que renda es deriven d'una cistella formada per préstecs (en anglès:loan).
# Consell de Forces Democràtiques de Catalunya

El Consell de Forces Democràtiques de Catalunya, també anomenat «Comitè Ametlla», va ser un organisme antifranquista creat el 1958 i presidit per Claudi Ametlla. Va agrupar membres de la desapareguda Acció Catalana, d'Esquerra Republicana i d'Unió Democràtica amb contactes amb els monàrquics i deixant de banda els comunistes. Josep Tarradellas criticà aquest organisme en diferents documents, encara que es considera que la incidència del comitè fou molt petita.

## Vegeu també

* Contuberni de Múnic
* Consell Nacional de la Democràcia Catalana
* La Taula Rodona (1966-1973)

## Referències

* 1 2 3 Safont, Joan. Per França i Anglaterra. A Contra Vent, 2012, p. 147. ISBN 9788415720010.
# Conopodium

Conopodium és un gènere de plantes amb flors herbàcies dins la família de les apiàcies. Es troba en la regió mediterrània i les terres veïnes. Consta de 57 espècies descrites però només de 8 acceptades.
Als Països Catalans es presenten les espècies: Conopodium thalictifolium, Conopdium capillifolim i Conopodium majus.

## Taxonomia

El gènere va ser descrit per Wilhelm Daniel Joseph Koch i publicat a Nova Acta Physico-medica Academiae Caesareae Leopoldino-Carolinae Naturae Curiosorum Exhibentia Ephemerides sive Observationes Historias et Experimenta 2: 118. 1824. L'espècie tipus és: Conopodium denudatum W.D.J. Koch.

## Algunes espècies

* Conopodium arvense (Coss.) Calest.
* Conopodium bunioides (Boiss.) Calest.
* Conopodium glaberrimum (Desf.) Engstrand.
* Conopodium majus (Gouan) Loret
* Conopodium marianum Lange
* Conopodium pyrenaeum (Loisel.) Miégev.
* Conopodium subcarneum (Boiss. & Reut.) Boiss.
* Conopodium thalictrifolium (Boiss.) Calest.

## Referències

* ↑ Conopodium a PlantList
* ↑ Bolòs i Vigo, Flora dels Països Catalans
* ↑ «Conopodium». Tropicos.org. Missouri Botanical Garden. [Consulta: 1r octubre 2012].

## Enllaços externs

* http://www.tela-botanica.org/eflore/BDNFF/4.02/nn/101719 Arxivat 2008-10-13 a Wayback Machine.
# Consortium for Small Scale Modeling

El Consortium for Small Scale Modeling (COSMO) és un consorci format l'octubre de 1998 amb l'objectiu de desenvolupar, millorar i mantenir un model no hidroestàtic d'àrea limitada, d'utilitat tant per a la recerca com per a l'operativa.
Set serveis meteorològics cooperen a través d'aquest consorci. En concret, es tracta del Deutscher Wetterdienst (DWD) d'Alemanya, MétéoSuisse de Suïssa, Ufficio Generale per la Meteorologia d'Itàlia, Servei meteorològic hel·lènic de Grècia, Institut de meteorologia i control de l'aigua de Polònia. Les institucions regionals o militars que hi participen són l'ARPA d'Itàlia i AWGeophys Amt for Wehrgeophysik d'Alemanya.
A través d'un acord amb aquest consorci, des de l'any 2012 el model COSMO s'integra a les computadores del Servei Meteorològic de Catalunya dos cops al dia, a les 00 i 12 TU, sobre dos dominis d'uns 7 i 3 km de pas de malla centrats a Catalunya. Els pronòstics al domini de 7 km arriben fins a les 72 h, mentre que el domini niat de 3 km té un abast de 48 h. El model COSMO s'utilitza a l'SMC com a model de suport en l'operativa diària.

## Referències

* 1 2 Servei Meteorològic de Catalunya. «Models numèrics SMC». Web. CC-BY-SA-3.0
* ↑ Benni Thiebes. Landslide Analysis and Early Warning Systems: Local and Regional Case Study in the Swabian Alb, Germany. Springer Science & Business Media, 21 gener 2012, p. 108–. ISBN 978-3-642-27526-5.
* ↑ Zeng, Yuefei. Efficient Radar Forward Operator for Operational Data Assimilation within the COSMO-model. KIT Scientific Publishing, 26 setembre 2014, p. 1–. ISBN 978-3-7315-0128-2.

## Bibliografia

* Hans von Storch; Martin Claussen Klimabericht für die Metropolregion Hamburg. Springer-Verlag, 3 maig 2012, p. 65–. ISBN 978-3-642-16035-6.
# Mixe de Tlahuitoltepec

El mixe de Tlahuitoltepec anomenat mixe de les muntanyes del sud a Wichmann (1995), és una llengua mixe parlada a Mèxic.
El mixe de les muntanyes del sud consisteix en un dialecte nuclear parlat a les viles de Tlahuitoltepec, San Pedro y San Pablo Ayutla, i Tamazulapan, amb dialectes divergents a Tepuxtepec, Tepantlali, i Mixistlán. És una llengua polisintètica amb sistema invers (Romero-Méndez 2008).

## Referències

* ↑ Ethnologue, 2000.

## Bibliografia

* Romero-Méndez, Rodrigo. 2008. A Reference Grammar of Ayutla Mixe (Tukyo’m Ayuujk). Ph.D. dissertation: University at Buffalo, the State University of New York.
# Sokolovka (Novi Oskol)

* Per a altres significats, vegeu «Sokolovka».
Sokolovka - Соколовка (rus) - és un poble (un khútor) de l'óblast de Bélgorod, a Rússia. El 2010 tenia 23 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Bowie

«Bowie» té aquests significats:
* Bowie (Maryland)
* Bowie (Texas)
* William Bowie (Annapolis Junction, Maryland, 1972 - Washington DC, 1940) geodèsic estatunidenc.
* David Bowie (1947, Brixton – 2016), músic anglès.
# Martin Hartmann

Martin Hartmann (Breslau, 9 de desembre de 1851 - Berlín, 5 de desembre de 1918) va ser un orientalista alemany, especialitzat en estudis islàmics.
El 1875, va obtenir el seu doctorat a la Universitat de Leipzig com a estudiant de Heinrich Leberecht Fleischer. De 1876 a 1887 va servir com a dragoman al Consolat General alemany a Beirut. Des de 1887 fins a la seva mort el 1918 va ensenyar classes al Departament de Llengües Orientals a Berlín.
Com a professor a Berlín, es va esforçar per reconèixer els estudis islàmics com una disciplina independent. Les seves nombroses aportacions al camp dels estudis islàmics es van basar en un punt de vista sociològic. Moltes d'aquestes obres van ser publicades a la revista "Die Welt des Islams" (El món de l'Islam), una publicació de la "Deutsche Gesellschaft für Islamkunde", una organització que Hartmann havia cofundat el 1912.

## Obres seleccionades

* Hartmann, M. «Die Ortschaftenliste des Liwa Jerusalem in dem türkischen Staatskalender für Syrien auf das Jahr 1288 der Flucht (1871)». Zeitschrift des Deutschen Palästina-Vereins, 6, 1883, pàg. 102–149.
* Metrum und Rhythmus : die Entstehung der arabischen Vermasse, 1896.
* Lieder der libyschen Wüste, 1899.
* "The Arabic press of Egypt", publicat en anglès el 1899.
* Der islamische Orient; Berichte und Forschungen (3 volumes, 1905–10).
* Chinesisch-Turkestan; geschichte, verwaltung, geistesleben, und wirtschaft, 1907.
* Der Islam : geschichte--glaube--recht : ein handbuch, 1909.
* Islam, Mission, Politik, 1911.
* Zur Geschichte des Islam in China, 1921.

## Bibliografia

* Peter Heine: Berliner Islamwissenschaft - ein wissenschaftsgeschichtlicher Überblick. In: Gerhard Höpp, Norbert Mattes: Berlin für Orientalisten - ein Stadtführer. 2002, ISBN 3-87997-500-0, S. 45-60.
* Ludmilla Hanisch: Machen Sie doch unseren Islam nicht gar zu schlecht - der Briefwechsel der Islamwissenschaftler Ignaz Goldziher und Martin Hartmann. Harrassowitz, Wiesbaden 2000, ISBN 3-447-04289-3.
* Martin Kramer: Arabistik and Arabism - The Passions of Martin Hartmann. In: Middle Eastern Studies, Vol. 25, Issue 3, 1989, ISSN 0026-3206, S. 283-300.
* Wolfgang Reuschel: Zu Werk und Persönlichkeit des deutschen Arabisten Martin Hartmann. In: Arbeiterklasse und nationaler Befreiungskampf. 1963 (Wissenschaftliche Zeitschrift der Karl-Marx-Universität Leipzig, Gesellschafts- und sprachwissenschaftliche Reihe, Sonderband 2), S. 159-166.

## Referències

* 1 2 Hartmann, Martin in: Neue Deutsche Biographie 7 (1966), S. 745 f.
* ↑ German Orientalism: The Study of the Middle East and Islam from 1800 to 1945 by Ursula Wokoeck
* ↑ Most widely held works about Martin Hartmann WorldCat Identities
# Youbo de Cao

Youbo de Cao (曹幽伯) (? - 826 aC) va ser el setè governant de l'estat vassall de Cao durant la Dinastia Zhou Occidental xinesa (1046 – 770 aC). Nascut com Jī Jiāng (姬疆), va ser el fill de Xiaobo de Cao (曹孝伯) i el germà menor de Yibo de Cao (曹夷伯).
Youbo de Cao va ser assassinat pel seu germà menor Daibo de Cao (曹戴伯) en 826 aC després de nou anys de regnat.

## Referències

* ↑ Sima Qian, Registres del Gran Historiador

## Bibliografia

* Liu Jun Ling and Lin Ganhe, “Timeline of Chinese Historical Families” Muduo Publishing, Taiwan, 1982. 林干合编，《中国历代各族纪年表》，1982年，台北，木铎出版社 (xinès)
# Monolink

Monolink és el nom artístic de Steffen Linck, un cantant alemany i productor de música de ball electrònica especialitzat en els gèneres ambient, techno i house. Ha actuat als festivals Burning Man 2022 i Coachella 2023.
Membre de l'escena electrònica de Berlín, Monolink va crear de seguida el seu propi estil amb una combinació de veu i instruments en directe. Ha col·laborat amb altres músics d'electrònica com Acid Pauli.
Monolink va publicar el seu àlbum de debut, Amniotic, el 2018, en què la música electrònica es barreja amb influències de Leonard Cohen i Bob Dylan.

## Discografia
### Àlbums

* Amniotic (2018)
* Under Darkening Skies (2021)

## Referències

* ↑ «Monolink, de la calle al top» (en castellà). Vicious, 22-11-2021. [Consulta: 13 abril 2024].
* ↑ «Surprise Sets by ODESZA, Uncle Waffles & Monolink at Do LaB Stage» (en anglès americà). Clubbing TV, 17-04-2023. [Consulta: 26 abril 2023].
* ↑ «La escena underground de Alemania no para de generar artistas innovadores» (en castellà), 21-11-2020. [Consulta: 13 abril 2024].
* 1 2 Steffen Wals (21 April 2018): Singer-songwriting and techno not compatible? With his debut album "Amniotic", Monolink proves the opposite Arxivat 2021-05-13 a Wayback Machine., tonspion.de
* ↑ Kane, Peter-Astrid. «Lightning in a Bottle 2018 Was the Best Festival We’ve Ever Been To» (en anglès), 31-05-2018. [Consulta: 13 abril 2024].
* ↑ Monolink announces debut album, oneedm.com
* ↑ Julia Brodnick (20 April 2018): Monolink Take Listeners on a Deep Journey with Debut Album, ‘Amniotic’, EDM Identity
# Sokolovka (Sverdlovsk)

* Per a altres significats, vegeu «Sokolovka».
Sokolovka (en rus: Соколовка) és un poble (un possiólok) de l'óblast de Sverdlovsk, a Rússia, segons el cens del 2010 tenia 229 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Sokoto

«Sokoto» té aquests significats:
* Sultanat de Sokoto, estat africà que va existir des del començament del segle xix i perdé el poder el 1903
* Estat de Sokoto, estat de Nigèria que agafa el nom de la capital, Sokoto
* Sokoto (ciutat), ciutat de Nigèria
* Riu Sokoto, riu de Nigèria
# Sokolíne

Sokolíne (en (ucraïnès): Соколине, en rus: Соколиное, Sokolínoie) és un poble de la República Autònoma de Crimea, a Ucraïna, que el 2014 tenia 1.251 habitants. Pertany al districte de Bakhtxissarai. Fins al 1945 la vila es deia Kokkozi.

## Població

Segons les dades del 2001 la composició de la població de la vila de Sokolínoie d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Spectrum Center

El Spectrum Center (conegut fins a l'abril del 2008 com Charlotte Bobcats Arena, Uptown Arena o "Bobcats") és un pavelló esportiu localitzat a Charlotte (Carolina del Nord). Té 18.500 localitats i és el pavelló dels Charlotte Hornets de l'NBA, i en menor mesura dels Charlotte Checkers de la ECHL i dels Charlotte 49ers. També ho va ser durant la temporada 2006-07 dels Charlotte Sting de la WNBA. Es va inaugurar a l'octubre del 2005 amb un concert dels Rolling Stones i el 5 de novembre del 2005 els Charlotte Bobcats hi van fer el debut. El videomarcador central és el més llarg de tots els de la liga. Quan juguen de locals els Charlotte Checkers el pavelló passa a anomenar-se St. Lawrence Homes Home Ice.

## Esports

Encara que el recinte es va construir especialment per l'arribada dels Bobcats a l'NBA, el pavelló està capacitat per acollir molts tipus d'espectacles, tant esportius com d'entreteniment. Com que Carolina del Nord és un dels bressols del bàsquet universitari, serà la seu del torneig de l'ACC, previ a la Final Four del 2008 de la NCAA. Els Charlotte Checkers de la ECHL van deixar el Cricket Arena per a jugar en el nou pavelló, de la mateixa manera que ho van fer les Charlotte Sting de la WNBA, que van marxar del Charlotte Coliseum al Charlotte Bobcats Arena però amb poc èxit perquè la franquícia va desaparèixer a causa de la poca acollida quant a assistència. També s'hi van dur a terme carreres de NASCAR.

## Espectacles

* The Rolling Stones A Bigger Bang Tour (21 d'octubre del 2005)
* U2 Vertigo Tour (12 de desembre del 2005)
* Dolly Parton (15 de desembre del 2005)
* Clay Aiken (21 de desembre del 2005)
* Aerosmith i Lenny Krawitz (12 de gener del 2006)
* Larry the Cable Guy, (14 de gener del 2006)
* Bon Jovi (18 de gener del 2006)
* WWE Raw (23 de gener del 2006)
* Keith Urban (16 de febrer del 2006)
* Ringling Bros y Barnum & Bailey Circus (22-26 de febrer del 2006)
* WWE Vengeance (25 de juny del 2006)
* American Idols LIVE! Tour 2006 (1 d'agost del 2006)
* Eric Clapton (17 d'octubre del 2006)
* Blue Man Group (17 de novembre del 2006)
* Red Hot Chili Peppers (23 de gener del 2007)
* WWE SmackDown! (19 de juny del 2007)
* ECW (19 de juny del 2007)

## Galeria

* Partit dels Checkers
* Vista del pavelló
* Pavelló
* Els lakers a Charlotte

## Enllaços externs

* Spectrum Center - Lloc web oficial
# Sondre Holst Enger

Sondre Holst Enger (Horten, 17 de desembre de 1993) és un ciclista noruec, professional des del 2012 i actualment a l'equip AG2R La Mondiale.
Del seu palmarès destaca el tercer lloc al Campionat del món sub-23 en ruta disputat a Florència

## Palmarès

* 2013
** 1r al Gran Premi ciclista de Saguenay
* 2014
** Campió de Noruega en ruta sub-23
* 2015
** Vencedor d'una etapa a la Volta a Àustria
* 2016
** Vencedor d'una etapa al Tour de Croàcia

### Resultats al Tour de França

* 2016. 141è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Sondika

Sondika és un municipi de la província de Biscaia, País Basc, pertanyent a la comarca de Gran Bilbao. Limita al nord amb Loiu, al sud amb Bilbao, a l'est amb Derio i a l'oest amb Erandio. En el terme municipal hi ha part de l'aeroport de Bilbao.

## Vegeu també

* Cerveses Txorierri
# Species 2, espècie mortal 2

Species 2, espècie mortal 2 (títol original: Species II) és una pel·lícula estatunidenca dirigida per Peter Medak, estrenada el 1998 i doblada al català. És seqüela de la pel·lícula de 1995 Species, espècie mortal.

## Argument

En el transcurs d'una missió a Mart, l'astronauta Patrick Ross és infectat per l'ADN alien. De tornada a la Terra, es comença a transformar en una entitat alien espantosa amb una sola idea al cap: acoblar-se amb dones terrestres i colonitzar el món amb la seva progenitura semialien.

## Repartiment

* Michael Madsen: Press
* Natasha Henstridge: Eve
* Marg Helgenberger: Laura
* Mykelti Williamson: Gamble
* Justin Lazard: Patrick
* George Dzundza: Coronel Burgess
* Sarah Wynter: Melissa

## Al voltant de la pel·lícula

* Com a la primera part, és H.R. Giger qui va concebre el disseny de les criatures.

## La saga

* Species, espècie mortal (Species) de Roger Donaldson (1995)
* Species 2, espècie mortal 2 (Species II) de Peter Medak (1998)
* Species III de Brad Turner (2004)
* Species IV de Nick Lyon (2007)

## Referències

* ↑ «Species 2, espècie mortal 2». Ésadir.cat. [Consulta: 9 març 2018].
* ↑ «Movie Review - Film Review; Sex and the Single Hideous Monster» (en anglès). NYTimes.com. [Consulta: 9 març 2018].